Ehdotus Euroopan parlamentin ja neuvoston direktiiviksi luottolaitosten vakavaraisuussuhteesta annetun direktiivin 89/647/ETY muuttamisesta /* KOM/95/0709 lopull. - COD 96/0003 */



Virallinen lehti nro C 114 , 19/04/1996 s. 0009



Ehdotus Euroopan parlamentin ja neuvoston direktiiviksi luottolaitosten vakavaraisuussuhteesta annetun direktiivin 89/647/ETY muuttamisesta (96/C 114/06) (ETA:n kannalta merkityksellinen teksti) KOM(95) 709 lopull. - 96/0003(COD) (Komission esittämä 28 päivänä helmikuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan toisen ja kolmannen lauseen, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklan mukaista menettelyä, sekä katsovat, että arvopapereita, joiden vakuutena on kiinnitysvakuus, voidaan pitää luottolaitosten vakavaraisuussuhteesta annetun neuvoston direktiivin 89/647/ETY (1) 6 artiklan 1 kohdan c alakohdan 1 alakohdassa ja 11 artiklan 4 kohdassa tarkoitettuina lainoina, jos toimivaltaiset viranomaiset katsovat, että ne ovat täysin vastaavat luottoriskin osalta; näiden arvopaperien liikkeellelaskijan on oltava oikeudellisesti ja taloudellisesti itsenäinen kiinnitysvakuuden alkuperäisestä antajasta, direktiivin 89/647/ETY 11 artiklan 4 kohdassa säädetään, että tietyin edellytyksin neljälle jäsenvaltiolle voidaan myöntää lupa poiketa 6 artiklan 1 kohdan c alakohdan 1 alakohdan säännöksistä siltä osin kuin siinä säädetään sellaisiin lainoihin sovellettavasta painotuksesta, joissa on vakuutena kiinnitys toimistoihin tai monitoimiliiketiloihin; tämän poikkeuksen voimassaolo päättyi 1 päivänä tammikuuta 1996, komissio on sitoutunut direktiivin 89/647/ETY antamisen yhteydessä tutkimaan tätä siirtymäsäännöstä selvittääkseen sen, onko tutkimuksen ja kansainvälisen kehityksen valossa ja ottaen huomioon tarve välttää kilpailun vääristymistä oikeutettua muuttaa kyseistä säännöstä ja tehdä tarvittaessa asianmukaisia ehdotuksia; säännöstä koskevan tutkimuksen tulokset, vaikka ne eivät olisikaan ehdottoman sitovia, osoittavat, että niissä jäsenvaltioissa, joihin poikkeusta sovelletaan ja niissä, joihin sitä ei sovelleta, ei ole merkittäviä eroja todettujen tappioiden määrissä; tämän seurauksena on mahdollista laajentaa nykyistä poikkeusta viiden vuoden ajaksi koskemaan kaikkia jäsenvaltioita, jotka sitä haluavat; kiinnitettävä kiinteä omaisuus on arvioitava erittäin tiukkoja perusteita noudattaen; tämän kiinteän omaisuuden on oltava omistajan hallussa tai omistajan vuokralle antama; viimeksi mainitussa tapauksessa vuokranmaksulla on oltava toimivaltaisten viranomaisten hyväksymät takeet; tämä säännös ei koske kiinteistön kunnostamiseen arvon nostamiseksi annettuja lainoja, tämän direktiivin antaminen on tarkoituksenmukaisin keino asetettujen tavoitteiden toteuttamiseksi; tässä direktiivissä säädetään vain vähimmäistasosta kyseisten tavoitteiden saavuttamiseksi, eikä se ulotu sen ulkopuolelle, mikä on välttämätöntä näiden tavoitteiden toteuttamiseksi, tämä direktiivi on Euroopan talousalueen (ETA) kannalta merkityksellinen ja Euroopan talousalueesta tehdyn sopimuksen 99 artiklassa määrättyä menettelyä on noudatettu, ja tämän direktiivin antamisesta on kuultu pankkialan neuvoa-antavaa komiteaa, OVAT ANTANEET TÄMÄN DIREKTIIVIN: 1 artikla Muutetaan direktiivi 89/647/ETY seuraavasti: 1. Lisätään 6 artiklan 1 kohdan c alakohdan 1 alakohtaan alakohta seuraavasti: "arvopapereita, joiden vakuutena on kiinnitysvakuus, voidaan pitää tämän kohdan 1 alakohdassa tai 11 artiklan 4 kohdassa tarkoitettuina lainoina, jos toimivaltaiset viranomaiset katsovat, että ne ovat, kunkin jäsenvaltion voimassa oleva lainsäädäntö huomioon ottaen, täysin vastaavia luottoriskin osalta. Viranomaisten on erityisesti varmistettava, i) että kyseisillä arvopapereilla on täydet ja välittömät vakuudet kiinnitysvakuuksina, jotka ovat luonteeltaan samanlaisia kuin tämän kohdan 1 alakohdassa tai 11 artiklan 4 kohdassa määritellyt kiinnitysvakuudet ja jotka ovat täysin kunnossa silloin, kun nämä arvopaperit annetaan; ii) että sellaisten arvopapereiden osalta, joilla on kiinnitysvakuus, etuoikeus kiinnitysvakuudesta saataviin varoihin on suoraan sijoittajilla tai heidän puolestaan valtuutetulla suhteellisesti sen mukaan, minkä verran heillä on kyseisiä arvopapereita; kun edellä mainittu oikeus on valtuutetulla, hän harjoittaa sitä kyseisten sijoittajien puolesta." 2. Korvataan 11 artiklan 4 kohta seuraavasti: "Jäsenvaltioiden toimivaltaiset viranomaiset voivat 1 päivään tammikuuta 2001 asti soveltaa 50 prosentin painotusta sellaisiin lainoihin, joilla on niitä tyydyttävä täysi vakuus kiinnityksenä sellaisen jäsenvaltion alueella sijaitsevaan toimistoon tai monitoimiliiketilaan, joka hyväksyy 50 prosentin painotuksen. Lainaksi annettu määrä ei saa olla enempää kuin 60 prosenttia kyseessä olevan omaisuuden arvosta, mikä lasketaan lailla tai asetuksella säädettyjen erittäin tiukkojen arviointiperusteiden mukaisesti. Lisäksi omaisuuden on oltava joko omistajan hallussa tai omistajan vuokralle antama. Viimeksi mainitussa tapauksessa vuokran on taattava toimivaltaisia viranomaisia tyydyttävällä tavalla vähintään kyseisen omaisuuden arvioinnissa määritelty tuotto. Ensimmäisen alakohdan ensimmäinen lause ei estä sellaisen jäsenvaltion toimivaltaisia viranomaisia, joka soveltaa alueellaan korkeampaa riskipainotusta, sallimasta 50 prosentin painotuksen soveltamista tämäntyyppiseen lainaukseen niiden jäsenvaltioiden alueella, jotka hyväksyvät 50 prosentin painotuksen." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997. Niiden on ilmoitettava tästä komissiolle viipymättä. Näitä säännöksiä annettaessa jäsenvaltioiden on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot antavat yksityiskohtaiset määräykset siitä, miten viittaus tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset lait, asetukset tai hallinnolliset määräykset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 386, 30.12.1989, s. 14, direktiivi sellaisena kuin se on viimeksi muutettuna direktiivillä . . .